HILLSONG TV Auline kinnisidee 2/2
Mis on see põhjus, miks sa hommikul üles tõused?
Mille suhtes oled sa kirglik?
Kas su elu on täis kohustusi ja vajadusi, mis matavad,
või tunned sa end täis tahtejõudu tegemaks seda, mida teed?
Kas on midagi, mis vallandab sinus teotahte?
Ehk mõni auline kinnisidee?
Täna ma räägingi aulisest kinnisideest. Ma palvetan,
et see teid inspireeriks ja julgustaks.
Tahaksin teile jagada aulise kinnisidee mõttest.
Kinnisidee on midagi, millest ei taheta lahti lasta.
Jumala kinnisidee oled sina. Ta tahab sind õnnistada,
tervendada ja lunastada. See ongi evangeeliumi sõnum.
See sõnum on kõigile: nii sinule kui ka minule.
Jumal tahab anda meile lootust ja mõistmist igavikust.
Tema südames on anda meie elu jaoks häid juhiseid.
Jumala kinnisideeks oledki sina. Mis on aga sinu auline kinnisidee?
Mille pärast sina igal hommikul üles tõused?
Millest sina juhindud ja mille järgi oma eesmärgid sead?
Mis on see, mida sina ehitada tahad, muuta või
toetada tahad? Mida sa tunned, et Taevane Isa on
sinu osaks määranud? MIs on sinu auline kinnisidee?
Millest oled sõltuvuses. Meil paraku on kombeks mõelda
sõltuvustest vaid kui halbadest harjumustest.
Piiblist võime lugeda, kuidas algkogudus pühendas
end teiste teenimisele. Nende elu oli eesmärgist juhitud.
Nad elasid oma aulise kinnisidee jaoks.
Paljudel inimestel puudub teadmine oma eesmärkidest.
Kui aga inimesel on auline kinnisidee, on ta võimeline
tõusma kõrgemale kohustuslikkuse meelsusest.
Asju ei tehta siis enam kohustustena ega sunniviisiliselt.
On kurb näha, kui inimesed elavad niimoodi koormate all.
Ma ei räägi lihtsalt andmisest, vaid elust üleüldiselt.
Ma pean silmas Jumala poolt antud eesmärke.
Kui elame juhindudes eesmärkidest ja juhtimisest oma südames,
muudab see kõike. Sul on auline kinnisidee.
Oled loodud Jumala poolt, su elu jaoks on mõte ja eesmärk.
Aulise kinnisideega inimene ei ela elu sunniviisiliselt,
kohustustest ajendatuna tehes vaid miinimumi.
Kui tahad olla vaba, ela lähtudes oma südame eesmärgist.
Auline kinnisidee on midagi, mis põleb sinu südames.
Eesmärgist juhitud elu elades, võid muuta terveid linnu,
rahvaid ja mitmete inimeste elusid. See ei juhtu kui elatakse
kohustustest ja nurisema- panevatest ülesannetest.
Mis on sinu elu eesmärk? Ma tänan Jumalat oma abikaasa
suhtumise eest, ta pole kunagi nurisenud kaasategemise pärast.
Ta pole kunagi küsinud, kas ta peab lapsed ikka
kaasa võtma. Tema elu on läbinud aulise kinnisidee omamine.
See algas sellest, kui ta oli 15-aastane ja õppis tundma Jeesust.
Tema kinnisideeks on aidata neid, kes on seotud.
Neid, kes on murtud, vaesuses ja muredes.
Ta teenib kaasa õdedega, kes on pühendunud
andma enda panuse selleks, et teiste inimeste elud võiksid
ka muudetud saada. See pole tema jaoks kohustus
vaid auline kinnisidee.
Peju kõndis kord Mumbais üle ristmiku. Ta nägi seal üht last
kerjamas. Ta andis talle midagi ja nägi, kuidas see temalt kohe ka
tänaval ära varastati ühe täiskasvanu poolt.
Jumal kõnetas Pejut.
Jumal rääkis talle tänavalaste aitamisest Bombay's.
Tänaseks on Pejuga koos teenimas neid lapsi terve
hulk inimesi. Ehitatakse üles seda rahvast.
Sest Peju ei valinud elada, tehes asju lihtsalt kohustusest.
Kõige kurvem asi, mis võib koguduse või pastoriga juhtuda,
on kui asju hakatakse tegema vaid kohustusest.
Vaadatakse vaid, kuidas ise haljale oksale saada.
Ma ei tahaks kunagi oma elu nii elada.
Inimesed võivad tahta väliselt meid maha kanda,
aga mina soovin elada lähtudes eesmärkidest, mida tunnen,
et Jumal mu südamesse on pannud. Ma ei taha elada nurisedes
Miski pole maksude maksmise juures inspireeriv.
Me teeme seda kohustusest ja vajadusest. See on meie ülesanne.
See on osa, mida me peame tegema korrektselt ja ausalt.
Tõenäoliselt pole ma eales kohanud inimest,
kes oleks üliväga rõõmus maksude maksmise üle.
Kedagi, kes maksaks rõõmustades lausa 20% rohkem kui vaja.
Miks seda ei juhtu? Just selletõttu, et tegu on vaid kohustusega.
Kohustusel ja eesmärgil on suur erinevus. Maksame makse ja trahve,
aga me ei saa teenida Jumalat kohustusest.
Nii pole meie elu tegelikult eesmärgist juhitud.
Jumala poolt antud eesmärgid ajendavad meid hommikul ärkama
ja edasi liikuma kõike sellesse, milleks Jumal on meid kutsunud.
Esiteks, nii tõuseme kõrgemale kohustuslikkuse meelsusest.
Teiseks, tõused kõrgemale ka enamuse meelsusest.
2Kr 9:2 räägib Paulus, et tal pole mõtet neile kirjutada
lahke olemise tähtsusest, sest nad on seda juba mõistnud.
Paulus ütles: "Teie innukus on paljusid innustanud."
Enamusel on suur roll demokraatias. Enamus võib mõjuda nagu tolmuimeja.
See kisub alla ning tahab tõmmata oma meelsusesse ja mõtlemisse.
Auline kinnisidee ei lase sul elada nii, nagu enamus seda teeb.
Toon näiteks teisi iseloomulikke sõnu, mis seostuvad enamusega:
keskpärasus, avalik arvamus, populaarne uskumus, kompromiss,
tavapärane mõte, status quo, väjakujunenud arusaamad.
Milline innovatiivne lahendus on tulnud tavapärasest mõtlemisviisist?
Milline loovus on tulnud avalikust arvamusest?
Enamus tahab meid nagu endaga kaasa haarata.
Paulus aga kõneles innukusest, mis on inspireerinud paljusid.
See ei too sind samale tasandile enamusega
meelestatuse poolest, vaid see on midagi sinu vaimus,
mis tõstab ka teisi sinu ümber. See on nii ka aulise kinnisideega.
See on viis, kuidas ma palun Jumalalt, et inimesed võiksid
Teda teenida.
Õpetussõnad 20:6 räägitakse enamikest inimestest.
"Paljud inimesed kuulutavad omaenese headust..."
Teisisõnu tähendab see seda, et nad otsivad seda,
mis on neile hea. Kirjakoht jätkub:
"...aga kes leiaks ühe ustava mehe?"
Otsitakse teise meelsusega inimest. Kedagi, kes on õiges Vaimus.
Kedagi, kel on auline kinnisidee. Nagu Pauluski oli tugev raskustes.
Hoolimata kõigist vastuseisudest ja ohtudest, oli tema kinnisideeks
igapäevaselt koguduste käekäik.
See on see, mida teeb aulise kinnisidee omamine.
Esimesed usklikud Korintoses olid häälestunud pühendunult
teiste aitamisele. Sellised inimesed inspireerivad
inimesi nende ümber ja kõiki, kes sellest kuulevad.
Kõik, nii praegused inimesed kui ka minevikust,
kes on suutnud inimkonda muuta ülemaailmselt,
pole seda teinud kohustusest. Nad ei olnud meelestatud nagu
enamus. Martin Luther rääkis oma unistusest,
et inimesed oleksid võrdsed. Seda tol ajal rääkides,
ei esindanud ta enamuse arvamust.
Ometi omas ta vaimsust, mis muutis enamust.
Nelson Mandela elu on niisamuti võimas näide.
Ta veetis 27 aastat vangis. Kas te kujutate ette,
mida tähendab veeta 27 aastat vangis?
Ta oli vangis saarel, nii lähedal Cape Townile,
et ta nägi seda oma aknast, kuid ei saanud puudutada.
Mina ei peaks seal vastu isegi mitte 27 minutit.
Ometi muutis see viis, kuidas ta elas, inimeste elu.
Kord kinkis üks mu sõber mulle Piibli. Ma ei unusta kunagi seda,
mis ta sinna sisse mu jaoks kirjutas.
"Ole osa ühest protsendist." Kui oled oma südames olevast
eesmärgist juhitud, ei lase sa end mõjutada
sellest meelsusest, mida omavad teised.
Kui Jeesus läks ristile, olid kõik Tema ümber häälestunud
viisil, et Ta tuleks ristilt maha. Ainus kord, kui nad tõstsid
Jeesust üles, oli seotud Tema ristile naelutamisega
ja ristipuu üles tõstmisega. Nad ütlesid Jeesusele:
"Kui sa oled Jumala Poeg, aita ennast ja astu ristilt maha!"
"Siis me usume sind." Jeesus tõestas seda,
et Ta tõeliselt oli Jumala Poeg, kui Ta jäi ristile ja suri meie
eest. Inimesed Tema ümber olid häälestunud hoopis erinevalt.
Nende meelsus proovis Teda alla kiskuda.
Siinkohal tahaksingi ma teid julgustada, elama eesmärgist
juhitult, omades aulist kinnisideed.
Nii tõused kõrgemale meelsusest, mida omab enamus ja
tõused kõrgemale kohustuslikkusest. Omades aulist kinnisideed, ületad
ka oma liha, inimloomuse. Kõik, mis on jäetud iseenese
hooleks, suundub hävingu suunas.
See on tõde ka siinpool igavikku. See kehtib nii meie füüsilise
keha kui ka hoiakute kohta. On palju minusuguseid inimesi,
kes teevad 1. jaanuaril uue aasta lubadusi.
Näiteks nagu: "Sel aastal ei söö ma nii palju,
teen rohkem trenni. Käitun lähedastega paremini."
Mõne aja möödudes on asjad vanal rajal tagasi.
Tõepoolest, kui jätta inimloomus ohjeldamata, on see hävituslik.
Seda on näha nii inimeste hoiakutes kui ka vaimsuses.
Ka kogudusetöös on seda näha. Tihti alustatakse tööd suure
entusiasmiga, kuid kui kogetakse argiprobleeme, raugeb tahe.
Sa ei pea selleks ise vaeva nägema, see juhtub iseeneslikult.
Aulise kinnisidee omamine paneb meid nn loodusseadustele
vastu töötama. Ka kõige raskemat vastuseisu,
alandust ja pettumust kogedes, jätkub sul siiski jõudu
aulist kinnisideed omades. Sel viisil ei lase sa inimloomusel
end juhtida.
Gl 6:8 räägib inimloomusest: "Kes oma lihalikule loomusele
külvab, see lõikab lihalikust loomusest kaduvust..."
Inimese loomus on kaduv. Niisamuti inimlikud hoiakud
ja tõekspidamised. Omades ja toites isiklikku suhet
Jumalaga, tuleb ka jõud ja tahe Teda teenida.
Niisamuti ka nägemus ja mõistmine,
mis on konkreetselt sinu osa. On inspireeriv elada olles
juhitud eesmärgist. Elu pole inspireeriv,
kui elad kohustuslikkuse all. Enamuse meelsus neelab
sind lihtsalt siis alla. Kui me pole osa 1%-st,
proovime siis olla osa vähemalt 10%-st.
Kasvõigi näiteks 20%-st. Peaasi, et mitte 51%-st.
Auline kinnisidee võib olla lihtsalt vaeste aitamine või
hoopis põlvkondade ümber pööramine.
Omades aulist kinnisideed, oleme eesmärgist juhitud.
Kogudust ei saa rajada inimestega, kes teevad seda vaid kohustusest.
Siis keskendutakse küsimustele, kas ikka peame ja kes üldse
peaksid? Nii ei saa kirikut ehitada.
Ma palvetan, et me kõik võiksime tunda ära oma osa elus.
Kõrgemale tõustes kohustuslikust meelsusest ja enamuse
häälestatusest. Elades nii, et sinu põlemine
julgustab ka teisi inimesi sinu ümber. Palvetan Jeesuse nimel,
et me omaksime lahket ja välja jagavat südant.
Me võime omada aulist kinnisideed. Kas sa usud seda?
Mis on sinu auline kinnisidee? Mis on sinu elu eesmärk?
Mis on see, mis on välja valatud sinu vaimu?
Mis on need tagasilöögid, mida oled kogenud?
Kas tunned siiski enda sees jätkuvalt seda kutset?
Olenemata kohast, kus olen, kaugusest kodust või ka
meeskonna tugevusest, tunnen oma osa siin.
See on minu auline kinnisidee, mis Jumal on minu sisse pannud.
See on koguduse käekäik ja jõudmine inimesteni.
See liigutab mind ka kõige raskematel aegadel.
Mis hoiab sind liikvel?
Olen rääkinud Uue Testamendi aegsetest eestvedajatest.
Ühed esimesed kristlased Ahhaias pühendusid teiste aitamisele.
Piibel räägib neist kui andunud aitajatest.
Paulus räägib endast, kuidas tal oli igapäevane hool ja mure
koguduste eest. Miski, mis ei lase meil niisama olla ja millel
on head tagajärjed ja mis meid ajendab. See ongi auline
kinnisidee. See väljendub vaimsuses, meelsuses ja hoiakus.
Igaüks, kes tahab olla suureks õnnistuseks, peab pühenduma
ja omama aulist kinnisideed. Me tahame olla õnnistatud.
See sünnib kui ka meie oleme valmis teenima.
See tähendab, et lähme vastuollu oma inimliku loomusega.
Kõik, mis jäetakse omapead, suundub laostumise suunas.
See kehtib ka inimloomuse kohta. Uut aastat võime alustada uue
hooga. Kui me aga ei innusta ennast jätkuvalt, lähevad plaanid
luhta. Aulise kinnisidee omamine hoiab meid jätkuvalt innustatuna.
See on ka põhjus, miks mina arvan, et meie karjäär
või töö ei puuduta mitte ainult meid ja meie toimetulemist.
See on väljapoole suunatud elu elamine. Teiste aitamine enda
ümber ja õnnistuseks olemine. See on midagi, mida ma kutsuksin
auliseks põhjuseks. See pole mingi egoistlik kinnismõte,
vaid kinnisidee, mis on palju suurem meist endist.
See on auline kinnisidee. See on ka viis, kuidas Jeesus elas oma
elu. Ta tõi ennast ohvriks, et mulle ja sulle võiks kuuluda
igavene elu. Nii elasid ka Uue Testamendi aegsed kirstlased.
Me elame ajastul, kus inimesed tahavad, et asjad tuleksid kergelt
kätte. Tahetakse elu nautida ja mitte kokku puutuda raskuste
ja väljakutsetega. Kui meis on elav usk Jumalasse, siis võime
leida tee, kuidas olla üle oma inimlikust loomusest.
Meie prioriteedid lähevad paika. Me ei ela keskpärasuses ega
kohustuste piiratuses. Nii elades poleks ülekülluslikku elu
ega rõõmu. Usun, et oleme kutsutud elama, omades aulist kinnisideed
ja inspireerivat elu. Tavalised inimesed võivad korda saata
ebatavalisi asju.
10 aastat tagasi arvasin ma, et mul läheb elus hästi.
Olin abielus ja mul oli 2 last. Niisamuti oli mul hea töökoht.
Teadsin, et meil olid abielus mõned probleemid,
kuid ma poleks eales arvanud, et ta mu maha jätab ja lapsed
endaga kaas võtab. See oli minu jaoks raske aeg. Kaotasin end ära.
Tundsin end üksi kuna mul polnud ühtegi lähedast sõpra,
kes oleks koos minuga sellest läbi läinud.
Phil oli üliõpilane, kes töötas minu alluvuses.
Ta ei kutsunud mind kunagi kirikusse aga rääkis pidevalt
sellest, mis seal toimub. Minu jaoks oli huvitav
seda kõike kuulata. Ta rääkis rõõmust, rahust
ja armust. Põhimõtteliselt kõigest sellest,
millest mina puudust tundsin. Ma nägin temas seda,
mida ma ka ise tahtsin. See oli põhjus,
miks ma talle helistasin ja küsisin, kas ma tohiksin ka
kirikusse tulla. Ta vastas, et muidugi.
Ta ütles, et praegu on eriti hea aeg tulemiseks, kuna
samaaegselt toimus ka Hillsong-konverents.
Konverentsihoonesse sisse astudes ei osanud ma kuidagi olla.
Kui aga silmad sulgesin ning võtsin osa ülistusest,
tundsin nagu oleksin olnud ainus inimene ruumis.
Tol päeval jutlustas Ryan. Tema sõnum oli väga selge päästest.
Tundsin, nagu ta oleks jutlustanud otse mulle.
Teadsin, et Jumal kõnetas mind sel hetkel.
See oli see hetk, kui sain päästetud.
Ma ei uskunud, et mind saaks üldse keegi aidata ja päästa.
Ometi oli olemas vastus.
Isiklikus armus elamiseks on meil vaja ilmutuslikku mõistmist sellest,
kes me oleme Kristuses ja mida oleme kutsutud tegema.
www.hillsongtv.com on võimalik lugeda "Being Comfortable In
Your Own Grace" õppe-CD soetamise kohta lähemalt.
Tähtis on mõista imelisi võimalusi ja õnnistusi, mis kaasnevad
isiklikus armus elamisega. Veel on võimalus endale osta
"Colour Conference'i 2012 lindistus", kus kõnelevad
Bobbie Houston, Beth Moore ja Priscilla Shirer.
Võid elada armus ja soosingus, mida Jumal tahab, et sa kogeksid!
Lisainfot leiad: www.hillsongtv.com
Ma tõstan oma silmad Et näha Su palet
Tean, et abi tuleb Sinu nime appi hüüdes
Kõiges olen hoitud Sinu armu läbi
Ma jooksen ega väsi
Tõusen Jumala abiga
Oma lootuse ma panen Jeesuse nimele
Nüüd laulab minu hing
Sinu armastusel pole lõppu
Ma võin armastada Sest Sina armastasid mind enne
Ma andestan Sest Sina andestasid minule
Sinu armastus muudab mind
Sina täidad mu elu Uuesti lootusega
Nüüd laulab minu hing
Sinu armastusel pole lõppu
Nüüd laulab minu hing
Sinu armastusel pole lõppu
Sa valitsed igavesti
Sina oled valgus maailmale
ÄRKAMINE
Midagi on sinu sees toimumas.
Sinu iseloomu kasvatatakse ja muudetakse.
Sinu juured lähevad sügavale mulda.
Sa kasvatad usalduse, kindluse ja tugevuse.
Saad tõusta vaid nii kõrgele kui sügaval on su juured.
Ära põlga madalat algust. See on tee kõrgustesse,
kuhu Jumal sind tõsta tahab.
Jumal on mind kutsunud. Ta on mind varustanud.
Sinu arvustused ei saa mind kõigutada.
Ma olen see, mida Piibel minu kohta räägib.
Mõista seda, kes oled Kristuses!
Sa oled Jumala laps, Tema pärija!
Sa võid kritiseerida ja üritada peatada Jumala tööd.
Ometi, kui Jumal on minu poolt, võid sa olla minu vastu, aga
sa ei saa peatada Jumala tööd. Tema töö on peatamatu.
Jumala Sõna, Piibel näitab meile ette Jeesuse eeskujul,
kuidas me peaksime elama. Jumala Sõna on väeline.
Tean, et igaüks, kes võtab Jeesuse Kristuse vastu kui oma isikliku
Päästja ja laseb Temal olla oma elus esimesel kohal, võib tunda
Jumala armu ja imelist olemasolu. Elamine armus tähendab ka
andeksandmist, armastuses käimist. Niisamuti hoitud ja kantud olemise
kogemist elu kõikides valdkondades. Lase Jeesusel täita see õige koht
oma elus! Jumal väga õnnistagu teid. Ma tänan, et olite meiega.
Tõlge: Triin Pöör